62021TO0165_INF
Sklep Splošnega sodišča (osmi senat) z dne 9. novembra 2021 –Amort in drugi/Komisija
(Zadeva T‑165/21)
„Ničnostna tožba – Zdravila za uporabo v humani medicini – Pogojno dovoljenje za promet z zdravilom za uporabo v humani medicini ‚COVID-19 Vaccine AstraZeneca – Cepivo proti COVID-19 (ChAdOx1-S [rekombinantno])‘ – Neobstoj pravnega interesa – Neobstoj neposrednega nanašanja – Neobstoj posamičnega nanašanja – Akt, ki ni predpis – Nedopustnost“
1.
Ničnostna tožba – Pravni interes – Tožba tožeče stranke, ki ni naslovnica izpodbijanega akta – Dopustnost – Zahteva – Akt z zavezujočimi pravnimi učinki za tožečo stranko – Sklep Komisije o izdaji pogojnega dovoljenja za promet s cepivom proti COVID-19 – Akt, ki ne spreminja pravnega položaja tožeče stranke – Neobstoj pravnega interesa
(člen 263, četrti odstavek, PDEU)
(Glej točke od 28 do 32, 37 in 38.)
2.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Neposredno nanašanje – Merila – Sklep Komisije o izdaji pogojnega dovoljenja za promet s cepivom proti COVID-19 – Neobstoj neposrednega nanašanja na tožečo stranko
(člen 263, četrti odstavek, PDEU)
(Glej točke od 40 do 42, 47, 48 in 51.)
3.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Sklep Komisije o izdaji pogojnega dovoljenja za promet s cepivom proti COVID-19 – Tožba, ki so jo vložili posamezniki, ki se sklicujejo na kršitev temeljnih pravic – Neobstoj posamičnega nanašanja
(člen 263, četrti odstavek, PDEU)
(Glej točke od 52 do 56.)
4.
Ničnostna tožba – Fizične ali pravne osebe – Pojem predpisa v smislu člena 263, četrti odstavek, PDEU – Vsi splošni akti razen zakonodajnih aktov – Sklep Komisije o izdaji pogojnega dovoljenja za promet s cepivom proti COVID-19 – Izključitev
(člen 263, četrti odstavek, PDEU)
(Glej točki 57 in 58.)
5.
Temeljne pravice – Pravica do učinkovitega sodnega varstva – Nadzor zakonitosti aktov Unije – Pravila za izvajanje – Varstvo te pravice s strani sodišča Unije ali s strani nacionalnih sodišč glede na pravno naravo izpodbijanega akta
(člen 19(1) PEU; členi 263, 267 in 277 PDEU; Listina Evropske unije o temeljnih pravicah, člen 47)
(Glej točke od 63 do 66.)
Predmet
Predlog na podlagi člena 263 PDEU za razglasitev ničnosti Izvedbenega sklepa C(2021) 698 (final) Komisije z dne 29. januarja 2021 o izdaji pogojnega dovoljenja za promet z zdravilom za uporabo v humani medicini „COVID-19 Vaccine AstraZeneca - Cepivo proti COVID-19 (ChAdOx1-S [rekombinantno])“ v skladu z Uredbo (ES) št. 726/2004 Evropskega parlamenta in Sveta“.
Izrek
1.
Tožba se zavrže kot nedopustna.
2.
Postopek s predlogi za dopustitev intervencije, ki so jih vložili TN; TR in druge osebe, katerih imena so v prilogi II; VH in druge osebe, katerih imena so v prilogi II; Stefano Del Gaudio in druge osebe, katerih imena so v prilogi II; ter Dieter Achtschin in druge osebe, katerih imena so v prilogi II; se ustavi.
3.
Heidi Amort in drugim osebam, katerih imena so v prilogi I, se naloži plačilo stroškov.
4.
TN, TR in druge osebe, katerih imena so v prilogi II, VH in druge osebe, katerih imena so v prilogi II; VH in druge osebe, katerih imena so v prilogi II; Stefano Del Gaudio in druge osebe, katerih imena so v prilogi II, ter Dieter Achtschin in druge osebe, katerih imena so v prilogi II, nosijo vsak svoje stroške v zvezi s predlogi za intervencijo.